CELEX: 62014CN0135
Language: sk
Date: 2014-03-21 00:00:00
Title: Vec C-135/14: Žaloba podaná 21. marca 2014 – Európska komisia/Rada Európskej únie

10.6.2014   
            
            
               SK
            
            
               Úradný vestník Európskej únie
            
            
               C 175/26
            
         Žaloba podaná 21. marca 2014 – Európska komisia/Rada Európskej únie
   (Vec C-135/14)
   2014/C 175/33
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: R. Lyal, W. Mölls a D. Bianchi, splnomocnení zástupcovia)
   
      Žalovaná: Rada Európskej únie
   
      Návrhy žalobkyne
   
   
               —
            
            
               zrušiť nariadenie Rady (EÚ) č. 1385/2013 zo 17. decembra 2013, ktorým sa menia nariadenia Rady (ES) č. 850/98 a (ES) č. 1224/2009 a nariadenia Európskeho parlamentu a Rady (ES) č. 1069/2009, (EÚ) č. 1379/2013 a (EÚ) č. 1380/2013 z dôvodu zmeny štatútu Mayotte vo vzťahu k Európskej únii (1),
            
         
               —
            
            
               ponechať účinky nariadenia (EÚ) č. 1385/2013 až do nadobudnutia účinnosti nového nariadenia založeného na vhodných právnych základoch,
            
         
               —
            
            
               zaviazať Radu Európskej únie na náhradu trov konania.
            
         
      Žalobné dôvody a hlavné tvrdenia
   
   Komisia navrhuje zrušiť nariadenie (EÚ) č. 1385/2013, ktoré Rada prijala podľa článku 349 ZFEÚ ako právnom základe.
   Komisia vytýka Rade, že prijala toto nariadenie, hoci Komisia navrhla založiť tento akt na odvetvových právnych základoch, a to článku 43 ods. 2 a článku 168 ods. 4 písm. b) ZFEÚ.
   Domnieva sa, že vzhľadom na cieľ a účel napadnutej smernice nemôže byť článok 349 ZFEÚ platne použitý ako jej právny základ. Posledný uvedený článok 349 ZFEÚ sa použije iba vtedy, keď ide o výnimku zo zásady uplatnenia primárneho práva na najvzdialenejšie regióny, ktorá je zakotvená v článku 355 ods. 1 ZFEÚ. Dotknutá smernica nestanovuje výnimku zo Zmlúv, ale len prispôsobuje sekundárne právo, aby zodpovedalo situácii vzniknutej zmenou statusu Mayotte. Tento výklad je podľa jej názoru v rozpore nielen so znením článku 349 ZFEÚ, ale takisto so systémom právnych základov v Zmluve, ako aj s historickým pôvodom tohto článku.
   
      (1)  Ú. v. EÚ L 354, s. 86.